মন্ত্রোচারণ করছেন সংস্কৃতের দিদিমণি, অব্রাহ্মণ মোনালিসাকে পুজোর দায়িত্ব দিয়ে ছক ভাঙল বীরভূম

বীরভূম: পুরুষ ব্রাহ্মণ পুরোহিত নয়, স্কুলের সংস্কৃতর শিক্ষিকা স্কুলের সরস্বতী পুজোয় করলেন পৌরহিত্য। লিঙ্গ-বর্ণের বৈষম্য সরিয়ে মন্ত্রোচ্চারণ মধ্য দিয়ে সরস্বতী বন্দনায় (Saraswati Puja) নজির গড়লেন দেশের প্রাক্তন প্রয়াত রাষ্ট্রপতি প্রণব মুখোপাধ্যায়ের কীর্ণাহার শিবচন্দ্র উচ্চ বিদ্যালয়ের (Nanur Kirnahar Sibchandra High School) সংস্কৃতর শিক্ষিকা। অব্রাহ্মণ মোনালিসাকে পুজোর গুরুদায়িত্ব দিয়ে ছক ভাঙল বীরভূমের স্কুল প্রতি বছরের মতো এবারও রাঙামাটি জেলার বীরভূমের কীর্ণাহার শিবচন্দ্র উচ্চ বিদ্যালয়ের সরস্বতী পুজোকে কেন্দ্র ছিল সাজো-সাজো রব। সরস্বতী বন্দনায় তোড়জোড় ছিল চোখে পড়ার মতো। কিন্তু এবছর যেন অন্যরকম মাত্রা কীর্ণাহার শিবচন্দ্র উচ্চ বিদ্যালয়ের সরস্বতী পুজোয়। পুরোহিতের আসনে সংস্কৃতের দিদিমণি মোনালিসা রায় (Female Teacher Monalisa Roy)। তিনি ব্রাহ্মণ নন। সরস্বতী পুজোর জন্য মন্ত্রোচ্চারণ শিখেছেন। রপ্ত করেছেন পুজো পদ্ধতিও। মনে নিষ্ঠা, ভক্তি নিয়ে বসেছেন পুজোয়। ছক ভাঙা সরস্বতী পুজোর সকাল দেখল বীরভূমের নানুরের কীর্ণাহার শিবচন্দ্র হাই স্কুল।

উল্লেখ্য, সরস্বতী পুজো উপলক্ষে বিদ্যালয়ের পড়ুয়া থেকে এলাকার কচিকাঁচা এবং যুবক-যুবতীরাও হাজির হন সেখানে। তারা সেখানে পৌঁছাতেই অঞ্জলি দিতে গিয়ে দেখেন পুরোহিতের আসনে বসে মন্ত্রোচ্চারণ করছেন কীর্ণাহার শিবচন্দ্র উচ্চ বিদ্যালয়ের সংস্কৃতের দিদিমণি মোনালিসা রায়। তবে তিনি ব্রাহ্মণ না হলেও অব্রাক্ষণ হয়েই পুজোর মন্ত্রোচ্চারণ শিখে অর্জন করেছেন পুজোর পদ্ধতিও। রীতিমতো নিষ্ঠা ও ভক্তির সঙ্গে শুক্রবার তাঁর নিজের বিদ্যালয়ে সরস্বতী পুজো করলেন ওই দিদিমণি। খুব স্বাভাবিকভাবেই অভিনব এই পুজো পদ্ধতির রূপ দেখল বীরভূমের কীর্ণাহার। সরস্বতী আরাধনায় নজিরবিহীন ছবি প্রণব মুখার্জির বিদ্যালয়ের।

আরও পড়ুন:‘জেইউপি পার্টি নয়, একটি ক্লাব’, হুমায়ুনকে আক্রমণ তৃণমূল বিধায়কের

লিঙ্গ বৈষম্য দূরীকরণের বার্তা দিয়ে বিদ্যালয়ের পরিচালন সমিতির সভাপতি মনোজ ঘোষ বলেন, অব্রাহ্মণ মহিলা পৌরহিতকে সামনে রেখে পরিচলন সমিতির ভাবনায় এই পুজোর উদ্যোগ নেওয়া হয়। আমাদের মতে, বিদ্যালয় হল জাতি ধর্ম বর্ণ ও বৈষম্যের উপরে তার সাথে লিঙ্গ বৈষম্যেরও উপরে। সেই ভাবনা চিন্তা থেকেই এই উদ্যোগ।

বিদ্যালয়ের ভারপ্রাপ্ত প্রধান শিক্ষিকা অভিনন্দা বৈরাগী বলেন, সমাজে ধর্ম বর্ণ লিঙ্গ ভেদাভেদ ব্রাহ্মণ অব্রাক্ষণ এটা কোন গুরুত্বপূর্ণ বিষয় নয়। এর ঊর্ধ্বে গিয়ে সমাজকে বার্তা দিতে চায়, মানুষ মনুষত্ব তাদের চেতনা ঈশ্বরের সঙ্গে মানুষের যোগাযোগ মানুষের আত্মার যোগাযোগ সেখানে কিন্তু এই ব্রাহ্মণ অব্রাহ্মণ খুব নকল।পৌরহিত্য করা অব্রাক্ষণ দিদিমণি মোনালিসা রায় বলেন, ধর্ম বর্ণ নির্বিশেষে বিদ্যালয় সরস্বতী পুজো সবার। তাই আমরা এখানে দেখাতে চেয়েছি “ধর্ম বর্ণের উর্ধ্বে গিয়ে মা সরস্বতীর পুজো”। যদিও এই পুজো কে কেন্দ্র করে সরস্বতী পুজোর দিনেই জেলার বুকে যেন ইতিহাস গড়ে ফেললো প্রয়াত প্রাক্তন রাষ্ট্রপতি প্রণব মুখোপাধ্যায়ের বিদ্যালয়।মোনালিসা বলেন, ‘অব্রাহ্মণ হলেও আমাদের বাড়িতে দুর্গাপুজো, সরস্বতী পুজো এবং মহাপ্রভুর মন্দির রয়েছে। সেখানে নিত্যপুজো হয়। পুজোর ক্রিয়াকর্ম সম্পর্কে একেবারে অজ্ঞ নই। তাই সহকর্মীরা যখন প্রস্তাবটা দেন, তখন তাঁদের মানা করতে পারিনি।